text: KIF Kolding København fik udebanesejr mod tophold
  29 september 2016 kl. 21.11
  Mors-Thy blev slået med 26-21 i torsdag aftens ligaopgør.
  Efter en tæt første halvleg stod de to hold næsten lige. 14-13 i KIF Kolding Københavns favør ved pausen.
  Den jævnbyrdige kamp fortsatte i anden halvleg. Men efter 40 minutter rykkede KIF Kolding København fra Mors-Thy.
  Det betød at spillerne fra Nykøbing Mors måtte indkassere sæsonens første nederlag i mændenes bedste håndboldrække.
  Slutresultatet blev 26-21 til KIF Kolding København, der dermed har fem point og rykker op på fjerdepladsen i ligaen.
  Dermed er der kun ét point op til netop Mors-Thy, der indtager tredjepladsen.
  